3. ΑΝΑΓΚ. ΝΟΜΟΣ 2592 της 11/14 Οκτ. 1940 Περί ιδρύσεως Ενώσεως Εξαγωγέων. Άρθρ.1.-Εις τον Υπουργόν της Εθνικής Οικονομίας παρέχεται το δικαίωμα όπως δι’ αποφάσεων αυτού, δημοσιευομένων εις την Εφημερίδα της Κυβερνήσεως και ισχυουσών από της εκδόσεώς των, ιδρύη Ενώσεις Εξαγωγέων Εμπόρων δια την εις πάσας ή ωρισμένας μόνον Ηπείρους ή Χώρας αποκλειστικήν εξαγωγήν ωρισμένων ελληνικών προϊόντων. Εις εκάστην ένωσιν δύναται ν’ ανατίθεται η εξαγωγή ενός ή πλειόνων ελληνικών προϊόντων. Τα προϊόντα δι’ α δύναται να συστηθώσι τοιαύται Ενώσεις καθορίζονται δι’ αποφάσεων του Υπουργικού Συμβουλίου τη εισηγήσει του Υπουργού Εθνικής Οικονομίας. Άρθρ.2.-Δια των αυτών ή και μεταγενεστέρων αποφάσεών του ο υπουργός της Εθνικής Οικονομίας καθορίζει τα του δικαιώματος συμμετοχής των εξαγωγέων, τα της υποχρεώσεως συνεισφοράς αυτών προς σχηματισμόν του απαιτουμένου κεφαλαίου, τα της διοικήσεως, τα του τρόπου καλύψεως των δαπανών, λειτουργίας των υπηρεσιών, τα της διανομής των κερδών, τα του ελέγχου και εποπτείας των ιδρυομένων ενώσεων, τα της διαλύσεως, τρόπου εκκαθαρίσεως, ως και παν άλλο θέμα αφορών την διοίκησιν, διαχείρισιν και λειτουργίαν αυτών εν γένει. Αι διατάξεις του παρόντος νόμου δεν εφαρμόζονται δια τα προϊόντα εκείνα δια τα οποία απεφασίσθη ή θέλει αποφασισθή η συγκέντρωσις, δυνάμει του ν. 2476 (11.Ηα.1). Άρθρ.3.-Εις τας ως άνω ενώσεις δύναται να επιτραπή η εξαγωγή ελληνικών προϊόντων, υπό τον όρον της εισαγωγής ίσης ή και διαφόρου αξίας εμπορευμάτων αλλοδαπής. Εις την περίπτωσιν ταύτην, τα εκ της αλλοδαπής προερχόμενα προϊόντα εισάγονται δια των ενώσεων εισαγωγέων, εφ’ όσον υπάρχουσι τοιαύται, ή δια των εισαγωγέων εμπόρων, κατά τα ειδικώτερον δι’ εκάστην περίπτωσιν, παρά του υπουργού Εθνικής Οικονομίας, ορισθησόμενα. Άρθρ.4.-Τα καθαρά κέρδη της Ενώσεως, εφ’ όσον ταύτα δεν είναι ανώτερα του 3% επί της αξίας των εξαγομένων προϊόντων και 1% των εισαγομένων, διανέμονται μεταξύ των μελών αναλόγως της συμμετοχής εκάστου. Εάν τα κέρδη υπερβαίνωσι τα άνω ποσοστά, εκ του υπερβάλλοντος το 25% διανέμεται μεταξύ των μελών και το 75% φέρεται εις πίστωσιν του παρά τη Αγροτική Τραπέζη λογαριασμού νόμου 2580(11.Εβ.7), δια την μείωσιν των τιμών των εισαγομένων ειδών πρώτης ανάγκης. Σελ.245 ΄Ελεγχος εξαγωγικού εμπορίου 11.Ε.ε.3 Άρθρ.5.-Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως. 